Държавен вестник, бр. 64, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  64
12. извършва проверки по организация­
та и ефективността на административната 
дейност на лечебните заведения – търговски 
дружества, извън обхвата на правомощията на 
Изпълнителна агенция „Медицински одит“;
13. извършва контрол относно спазването 
на препоръките на компетентните органи при 
извършени инспекции и одити на дейността 
на министерството и на второстепенните 
разпоредители с бюджет към министъра по 
техни доклади, които са насочени към него. 
(5) Проверките от компетентност на инспек­
тората се извършват въз основа на писмена 
заповед на министъра.
(6) Ръководителят на инспектората предста­
вя доклад на министъра за резултатите от всяка 
извършена проверка, анализира причините и 
обстоятелствата, свързани с констатираните 
пропуски и нарушения, и предлага мерки за 
отстраняването им.
(7) Ръководителят на инспектората пред­
ставя всяка година до 1 март на Главния 
инспекторат на Министерския съвет отчет 
за извършените проверки през предходната 
година.
(8) При осъществяване на своите функции 
служителите на инспектората имат право да 
изискват документи, данни, сведения, справки 
и други носители на информация, които са 
необходими за извършване на проверките. 
Служителите в министерството и във вто­
ростепенните разпоредители с бюджет към 
министъра са длъжни да оказват пълно съ­
действие на инспекторите при осъществяване 
на функциите им.
(9) Ръководителят на инспектората изготвя 
на 6 месеца доклад до министъра с изводи 
и предложения за предприетите действия и 
мерки и за ефективността на контрола.
(10) Ръководителят на инспектората пред­
ставя ежегоден отчет на министъра за дейност­
та на инспектората през съответната година.
Раздел V
Звено „Сигурност на информацията“
Чл. 22. (1) Звено „Сигурност на информа­
цията“:
1. изпълнява възложените му със Закона 
за защита на класифицираната информация 
задачи и следи за спазването на изискванията 
на този закон и на международните договори 
във връзка със защитата на класифицираната 
информация; 
2. прилага правилата относно видовете 
защита на класифицираната информация;
3. разработва план за охрана на класифи­
цираната информация чрез физически и тех­
нически средства и следи за изпълнението му;
4. извършва периодични проверки на 
отчетността и движението на материалите 
и документите, съдържащи класифицирана 
информация, както и води на отчет случаите 
на нерегламентиран достъп и взетите мерки;
5. осъществява процедурата по обикнове­
ното проучване по чл. 47 от Закона за защи­
та на класифицираната информация и води 
регистър на проучените лица;
6. следи за правилното определяне на 
нивото на класификация на информацията в 
министерството;
7. организира и провежда обучението на 
служителите в министерството в областта на 
защитата на класифицираната информация;
8. осъществява методическо ръководство 
на второстепенните разпоредители с бюджет 
и на организационните единици в министер­
ството по спазване изискванията на Закона 
за защита на класифицираната информация; 
9. разработва план за охрана на министер­
ството чрез физически и технически средства 
и следи за изпълнението му;
10. отговаря и осъществява контрол при 
охраната и сигурността на сградите, помеще­
нията и съоръженията на министерството. 
(2) Звено „Сигурност на информацията“ 
се ръководи от служител по сигурността на 
информацията, който е пряко подчинен на 
министъра.
Раздел VI
Обща администрация
Чл. 23. Общата администрация е органи­
зирана във:
1. дирекция „Бюджет и планиране“;
2. дирекция „Счетоводство и финанси“;
3. дирекция „Административни дейности“;
4. дирекция „Връзки с обществеността“.
Чл. 24. Дирекция „Бюджет и планиране“:
1. участва в разработването на норматив­
ни актове, планове и програми, свързани с 
финансирането и отчитането на разходите в 
системата на здравеопазването;
2. определя бюджета на национални програ­
ми и проекти в областта на здравеопазването;
3. изготвя проекта и контролира изпълнени­
ето на годишния бюджет и на министерството 
и второстепенните му разпоредители;
4. определя потребностите от финансови 
ресурси съвместно с административните звена 
на министерството, осигурява финансирането 
и осъществява контрол върху разходите в 
областта на здравеопазването;
5. разпределя бюджета на второстепенните 
разпоредители и дава методически указания 
относно спазването на нормативната уредба 
по съставянето, изпълнението и изготвянето 
на отчета за касовото изпълнение на бюджета;